MicroEMACS – En portabel implementasjon som opprinnelig ble skrevet av Dave Conroy og videreutviklet av Daniel Lawrence. Den finnes i flere varianter, og ble i sin tid brukt av Linus Torvalds. MG – Opprinnelig kalt MicroGNUEmacs. Den var en variant av MicroEMACS som ble laget for å ligne på GNU Emacs. Den finnes nå som standard på OpenBSD. JOVE (Jonathan's Own Version of Emacs) – En ikke-programerbar implementasjon for Unix-lignende systemer. Den ble skrevet av Jonathan Payne. Freemacs – En versjon for DOS med et stackbasert utvidelsesspråk. Det hele innen den originale 64 kilobyte minnegrensen.